Belarus a început exercițiile militare. Ucraina se declară pregătită pentru orice scenariu.
Belarus a început efectuarea unor exerciții de amploare pentru verificarea unităților operative. Oficialii de la Minsk spun că acestea erau planificate din timp. Nu s-au făcut declarații în plus despre numărul de militari și mijloacele tehnice folosite.
Forțele armate din Belarus au început miercuri exercițiile militare pentru verificarea unităților operative.Oficialii de la Minsk, fără să declare clar numărul de militari și mijloacele tehnice folosite, spun că acestea erau planificate din timp și nu reprezintă un pericol pentru vecini sau pentru comunitatea europeană."Nu excludem posibilitatea ca Federația Rusă să folosească, la un moment dat, teritoriul Belarusului, forțele armate ale Republicii Belarus, împotriva Ucrainei. Prin urmare, suntem pregătiți", a declarat Andriy Demchenko, purtător de cuvânt al Serviciului de Stat al Frontierei din Ucraina.